**KASVIEN KERÄÄMISEN OHJEET**

Kerää kasveja erilaisilta kasvupaikoilta. Tunnista laji ensin kasvupaikalla ja valitse se vasta sitten kerättävien joukkoon. Kerää lajintuntemusluettelossa mainittuja lajeja.

Viidennen ja kuudennen luokan aikana kerätään yhteensä 20 lajia, vähintään kolme lajia jokaiselta kasvupaikalta.

**Kasvien kerääminen:**

1. Kerää kasvit tilavaan muovipussiin. 2. Valitse kerättäväksi tyypillisen näköinen, hyväkuntoinen yksilö. 3. Pienimmistä voit ottaa juuret, puista riittää lehti ja rauhoitettuja ei saa kerätä ollenkaan. 4. Laita kasvien yhteyteen lappu (tai kirjoita vihkoon), jossa on päivämäärä ja tieto keräyspaikasta.

**Prässäys:**

1. Oio kasvi siististi sanomalehtipaperin väliin. 2. Laita mukaan keruupaikan tiedot ja päivämäärä. 3. Laita kasvit prässäykseen - esim. kirjapinon alle - kahden puulevyn väliin ja päälle painoksi vähintään 7 kg:n paino - puulevyt voi kiristää yhteen remmeillä tai - käytä kasviprässiä

4. Vaihda sanomalehdet tai imupaperit kuiviin muutaman päivän välein vähintään kahden viikon ajan. Muutoin kasvit tummuvat kosteiden papereiden välissä.

**Viimeistely:**

1. Kasvit kiinnitetään A4 paperille teipillä tai kontaktimuovilla . 2. Paperiin kirjoitetaan kasvin nimi, kasvupaikan olosuhteet (esim. niitty, kuiva kangas, tuore kangasmetsä, suo tms.), paikan sijainti (esim. tien piennar, Leppäkaarre, Siilinjärvi) sekä keräys- päivämäärä ja kerääjän nimi.

**Arviointi:**

Arvioinnissa kiinnitetään huomio huolellisuuteen eli että prässäys on tehty huolellisesti ja lajit on tunnistettu ja merkitty huolellisesti. Kiinnitä myös huomiota kasviyksilön valintaan ja mieti ensin, että minkä osan kasvista valitset prässäykseen.

**LAJILUETTELO KERÄTTÄVISTÄ KASVEISTA**

|  |  |  |  |
| --- | --- | --- | --- |
| **Metsät** mänty kuusi kataja pihlaja harmaaleppä tervaleppä haapa tuomi rauduskoivu hieskoivu valkovuokko kielo ahomansikka metsätähti käenkaali eli ketunleipä kanerva metsäkurjenpolvi vanamo oravanmarja sudenmarja poronjäkälä hirvenjäkälä nahkajäkälä kynsisammal seinäsammal sulkasammal karhunsammal mustikka puolukka lillukka pähkinäpensas vadelma  | **Pellot ja pientareet** leskenlehti voikukka maitohorsma nokkonen pujo vuohenputkikarhunputki koiranputki valkoapila puna-apila saunakukka eli peltosaunio päivänkakkara timotei nurmipuntarpää juolavehnä pihatähtimö eli vesiheinä jauhosavikka rönsyleinikki niittyleinikki pelto-ohdake peltovalvatti siankärsämökannusruohohiirenvirnasyysmaitiainenniittynätkelmä | **Rannat ja suot** lakka karpalo juolukka rentukka suopursu suokukka ulpukka lumme mesimarja vaivaiskoivu rahkasammal  | **Pihat** vaahtera lehmus jalava saarni tuomipihlaja tammi hevoskastanja pihasaunio ketohanhikki piharatamo pihatatar kissankello harakankello kurjenkello  |